Сесилия Мейрелес
Портрет

Превод от португалски: Александър Муратов, Атанас Далчев, 1968

chitanka.info

Не съм аз имала до днес това лице

тъй слабо, горестно и мълчаливо,

ни тез очи помръкнали и празни,

ни устните горчиви.

Не съм аз имала тез немощни ръце,

отпуснати, студени, мъртви;

нито съм имала това сърце,

което не потръпва.

Не сторих нищо аз за тез промени,

тъй прости и ведно с това тъй страшни:

— В кое ли огледало си изгубих

лицето някогашно?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.